27. ΑΠΟΦΑΣΙΣ ΥΠΟΥΡΓΟΥ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. 51/2320 της 4/14 Σεπτ. 1978 (ΦΕΚ Β΄ 783) Περί αναπροσαρμογής των βοηθημάτων του Ειδικού Λογαριασμού Επικουρικής Ασφαλίσεως Προσωπικού Οργανισμού Τηλεπικοινωνιών Ελλάδος (ΤΑΠ-ΟΤΕ). Έχοντας υπόψη: 1.Τις διατάξεις του άρθρ. 2 του Ν.Δ. 822/71, όπως τούτο αντικαταστάθηκε με το άρθρ. 1 του Ν.Δ. 1062/71 «περί τροποποιήσεως διατάξεων τινών του Ν.Δ. 822/71 «περί επικουρικής και υγειονομικής ασφαλίσεως του μεταφερομένου εις ΕΛΤΑ προσωπικού της Γενικής Δ/νσεως Ταχυδρομείων του Υπουργείου Συγκοινωνιών». 2.Τις διατάξεις της παρ. 1 του άρθρ. 8 του από 2/17 Σεπτ. 1955 Β.Δ/τος «περί συστάσεως Ταμείου Αρωγής Υπαλλήλων Υπουργείου Συγκοινωνιών κλπ.», όπως αυτές αντικαταστάθηκαν από τις διατάξεις του άρθρ. 2 του 54/68 Β.Δ/τος. 3.Τις διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 4.Το Νόμ. 400/76 «περί Υπουργικού Συμβουλίου και Υπουργείων (ΦΕΚ 203/76 τ.Α΄). 5.Τη Δ3/2087/6.12.77 απόφαση του Πρωθυπουργού και του Υπουργού Κοινωνικών Υπηρεσιών (ΦΕΚ 1278/77 τ.Β΄). 6.Τη γνώμη του Διοικ. Συμβουλίου του Ταμείου Ασφαλίσεως Προσωπικού ΟΤΕ, την οποία έλαβε κατά τη 2470/78 συνεδρίασή του. 7.Το 02469/2183/10.9.76 έγγραφο του Υπουργείου Συντονισμού, αποφασίζουμε: Τα παρεχόμενα, δύνάμει των διατάξεων του άρθρ. 2 του Ν.Δ. 548/68, εκάστοτε βοηθήματα από τον Ειδικό Λογαριασμό Επικουρικής Ασφαλίσεως του Ταμείου Ασφαλίσεως Προσωπικού Οργανισμού Τηλεπικοινωνιών Ελλάδος, αυξάνονται κατά ποσοστό 15%, συνολικά, ως εξής: α)Κατά ποσοστό 10% από 1ης Απρ. 1978. β)Κατά ποσοστό 5% από 1ης Σεπτ. 1978. Η απόφαση αυτή να δημοσιευθεί στην Εφημερίδα της Κυβερνήσεως. Το άρθρ. 2 του Π.Δ. 548/1968, δια του οποίου αντικαθίσταται η παρ. 1 του άρθρ. 8 του Β.Δ. 2/17 Σεπτ. 1955 έχει ούτω: «1.Το εις τους ησφαλισμένους υπό τους όρους και τας προϋποθέσεις του άρθρ. 7 του παρόντος Β.Δ/τος παρεχόμενον μηνιαίον βοήθημα δια χρόνον ασφαλίσεως, πραγματικής και πλασματικής, εν συνόλω 360 μηνών, καθορίζεται, μέχρις ολοκληρώσεως της γενησομένης πρώτης, από της δημοσιεύσεως του παρόντος, αναλογιστικής μελέτης και της προσαρμογής προς τα πορίσματα ταύτης, εις ποσοστόν   19%    των, επί τη    βάσει       του  Σελ. 1116,32(γ) Τεύχος 1087-Σελ. 112 ισχύσαντος κατά την 31 Δεκ. 1965 μισθολογίου, μηνιαίων του ησφαλισμένου αποδοχών, των αντιστοιχουσών, εις τον βαθμόν ον ούτος κέκτηται κατά τον χρόνον της εξόδου εκ της Υπηρεσίας, ήτοι α)του βασικού μισθού, β)του επιδόματος τριετών ή ευδοκίμου παραμονής εν τω αυτώ βαθμώ ή εξαντλήσεως ιεραρχίας, γ)του επιδόματος πολυετούς υπηρεσίας, δια δε τους δικαιουμένους τοιούτου επί τη βάσει αποκλειστικώς χρόνου ενεργού συμμετοχής εις ποσοστόν 23% των αποδοχών τούτων. Επί των ως άνω αποδοχών υπολογίζεται ομοίως η εξ αναγνωρίσεως χρόνου πλασματικής ή ενεργού συμμετοχής οφειλή. Ο ελάσσων των 360 μηνών χρόνος πραγματικής και πλασματικής ασφαλίσεως, παρέχει δικαίωμα βοηθήματος ίσου προς τόσα τριακοστά εξηκοστά του εκάστοτε κατά τας διατάξεις του παρόντος παρεχομένου πλήρους βοηθήματος, όσοι και οι μήνες της πραγματικής και πλασματικής ασφαλίσεως. Ο πέραν των 360 μηνών χρόνος ασφαλίσεως δεν προσαυξάνει το βοήθημα. Κατά την συγκεφαλαίωσιν των μηνών ασφαλίσεως το προκύπτον έλαττον των 30 ημερών χρονικόν διάστημα λογίζεται ως πλήρης μην». 39.Μ.α.27 Ταμείο Ασφαλίσεως Προσωπικού Ο.Τ.Ε.(Τ.Α.Π.-Ο.Τ.Ε.) 